Vodacom waarsku oor nóg ŉ slenterFoto: Pixabay.com Vodacom het verbruikers gewaarsku om versigtig te wees vir nóg ŉ slenter wat opgeduik het. Volgens ŉ verklaring ontvang verbruikers ŉ “missed call” van internasionale nommers. “Die foon sal byvoorbeeld een keer lui vanaf ŉ internasionale nommer, byvoorbeeld Tonga met die kode +676. Kliënte wat dié internasionale nommers terugbel, word herlei na hoëkoste- internasionale nommers wat baie duurder is, al word die oproep binne ŉ paar sekondes beëindig,” lui die waarskuwing. Vodacom het ŉ beroep op verbruikers gedoen om waaksaam te wees en versigtig te wees om oproepe van onbekende internasionale nommers te beantwoord of daarheen terug te bel. “Ons forensiese spanne is tans besig om die nommers op te spoor en te blok sodat dit nie op die Vodacom-netwerk gebruik kan word nie.” Maroela Media het vroeër berig MTN het verbruikers ook teen ŉ slenter gewaarsku wat die ronde doen. Klik hier vir meer inligting.